
DR.30.9.2003 99 
 

memastikan hotel-hotel dan restoran-restoran menyediakan makanan secara bersih dan 
lazat supaya ia boleh menjadi satu produk tarikan pelancongan.  Dan juga apa yang 
dikatakan oleh Ahli Yang Berhormat memang benar bahawa amat penting semua rakyat 
termasuk pihak di sebelah situ ada tanggungjawab bersama untuk mempromosikan nama 
baik negara kita, jangan atas kepentingan politik sendiri kita mencemar nama baik negara, 
itu adalah tidak bagus. 

 Tuan Yang di-Pertua, Yang Berhormat bagi Kuala Selangor telah meminta Tourism 
Malaysia mempromosikan kawasan yang mempunyai tinggalan bersejarah dan kawasan 
yang mempunyai daya tarikan di Kuala Selangor seperti tempat melihat kelip-kelip iaitu 
firefly, dengan izin, serta ‘ mengetengahkan kebudayaan dan makanan tempatan kepada 
pelancong. Beliau juga meminta Kementerian Kebudayaan, Kesenian dan Pelancongan 
memberi peruntukan memajukan tempat-tempat kelip-kelip tersebut.   

Kementerian saya menerusi agensinya iaitu Tourism Malaysia akan meneruskan 
agenda pelancongan untuk mempertingkatkan promosi lokasi-lokasi pelancongan yang 
sedia ada dan baru di seluruh Malaysia termasuklah di Kuala Selangor khususnya destinasi 
pelancongan berunsur sejarah seperti Bukit Melawati dan destinasi berunsurkan ‘ikut 
pelancongan’ seperti Taman Alam dan Kampung Kuantan yang popular dengan kelip-kelip. 

 Bagi mempromosikan pelancongan di Malaysia secara amnya, Tourism Malaysia 
telah menggalakkan agensi-agensi pelancongan tempatan menyediakan pakej-pakej 
pelancongan yang menarik khususnya bagi sasaran pasaran keluarga, pelajar dan rakan 
sebaya ke destinasi berkenaan termasuklah dengan memasukkan unsur-unsur kebudayaan 
dan makanan setempat untuk dipasarkan kepada pelancong asing serta rakyat tempatan.  

Bagi menggalakkan agensi-agensi pelancongan ini menyediakan pakej-pakej 
pelancongan yang menarik tersebut, Tourism Malaysia akan turut membantu 
mempromosikan pakej-pakej pelancongan berkenaan melalui pengiklanan di akhbar-akhbar 
utama tempatan serta menjemput agensi-agensi pelancongan ini menyertai Program Cuti-
cuti Malaysia roadshow iaitu satu program di mana agensi-agensi pelancongan tempatan 
dapat menjual terus pakej-pakej pelancongan kepada para consumer di seluruh negara. 

 Selain daripada itu, Tourism Malaysia turut menganjurkan program lawatan suai 
kenal kepada media tempatan ke destinasi pelancongan sedia ada dan baru, bagi memberi 
pendedahan berkenaan produk-produk pelancongan di Malaysia, di samping mendapatkan 
kerjasama mereka untuk menulis artikel-artikel pelancongan berkenaan destinasi-destinasi 
yang telah dilawati. 

 Mengenai peruntukan, kementerian saya telah menyediakan peruntukan di bawah 
Rancangan Malaysia Kelapan sebanyak RM1.0 juta bagi projek pembangunan pusat kelip-
kelip Kampung Kuantan dan juga RM3.4 juta untuk Taman Alam iaitu bagi pembinaan jeti 
pusat maklumat pelancongan EIC dan juga landskap.  Kemudahan ini diharap dapat 
memberi keselesaan kepada pelancong-pelancong yang melawat kawasan-kawasan kelip-
kelip.  Tuan Yang di-Pertua, Yang Berhormat bagi Silam telah meminta Yang Berhormat 
Menteri Kebudayaan, Kesenian dan Pelancongan menyokong sekiranya terdapat cadangan 
untuk menghidupkan semula Feri Malaysia atau  Cruise Muhibah di antara.... 

 Tuan Mohamed Sayuti bin Said:  [Bangun] 

 Tuan Yang di-Pertua:  Ada yang bangun, Yang Berhormat. 

 Datuk Fu Ah Kiow: ..…. Semenanjung dengan Sabah dan Sarawak. 

 Tuan Mohamed Sayuti bin Said:  Terima kasih Tuan Yang di-Pertua dan terima 
kasih Yang Berhormat Timbalan Menteri.  Mengenai dengan promosi pelancongan di Kuala 
Selangor khasnya yang mana setiap kali persidangan saya menyatakan bahawa Kuala 
Selangor merupakan salah satu destinasi pelancongan terutama kelip-kelip, yang mana 
mungkin di antara Ahli-ahli Parlimen ini belum melihat bagaimana keunikan kelip-kelip di 
Kuala Selangor.   

Jadi, saya selaku wakil rakyat di kawasan sana, kalau ingin untuk melihat  selepas 
ini kita boleh bincang di luar. Bagaimana pun saya ucap terima kasih di atas peruntukan 
yang diberikan  sebab Kuala Selangor merupakan salah satu daripada beberapa perkara 

  



memastikan hotel-hotel dan restoran-restoran menyediakan makanan secara bersih dan lazat supaya ia boleh menjadi satu produk tarikan pelancongan. Dan juga apa yang dikatakan oleh Ahli Yang Berhormat memang benar bahawa amat penting semua rakyat termasuk pihak di sebelah situ ada tanggungjawab bersama untuk mempromosikan nama baik negara kita, jangan atas kepentingan politik sendiri kita mencemar nama baik negara, itu adalah tidak bagus. Tuan Yang di-Pertua, Yang Berhormat bagi Kuala Selangor telah meminta Tourism Malaysia mempromosikan kawasan yang mempunyai tinggalan bersejarah dan kawasan yang mempunyai daya tarikan di Kuala Selangor seperti tempat melihat kelip-kelip iaitu firefly, dengan izin, serta ' mengetengahkan kebudayaan dan makanan tempatan kepada pelancong. Beliau juga meminta Kementerian Kebudayaan, Kesenian dan Pelancongan memberi peruntukan memajukan tempat-tempat kelip-kelip tersebut. Kementerian saya menerusi agensinya iaitu Tourism Malaysia akan meneruskan agenda pelancongan untuk mempertingkatkan promosi lokasi-lokasi pelancongan yang sedia ada dan baru di seluruh Malaysia termasuklah di Kuala Selangor khususnya destinasi pelancongan berunsur sejarah seperti Bukit Melawati dan destinasi berunsurkan 'ikut pelancongan' seperti Taman Alam dan Kampung Kuantan yang popular dengan kelip-kelip. Bagi mempromosikan pelancongan di Malaysia secara amnya, Tourism Malaysia telah menggalakkan agensi-agensi pelancongan tempatan menyediakan pakej-pakej pelancongan yang menarik khususnya bagi sasaran pasaran keluarga, pelajar dan rakan sebaya ke destinasi berkenaan termasuklah dengan memasukkan unsur-unsur kebudayaan dan makanan setempat untuk dipasarkan kepada pelancong asing serta rakyat tempatan. Bagi menggalakkan agensi-agensi pelancongan ini menyediakan pakej-pakej pelancongan yang menarik tersebut, Tourism Malaysia akan turut membantu mempromosikan pakej-pakej pelancongan berkenaan melalui pengiklanan di akhbar-akhbar utama tempatan serta menjemput agensi-agensi pelancongan ini menyertai Program Cuti- cuti Malaysia roadshow iaitu satu program di mana agensi-agensi pelancongan tempatan dapat menjual terus pakej-pakej pelancongan kepada para consumer di seluruh negara. Selain daripada itu, Tourism Malaysia turut menganjurkan program lawatan suai kenal kepada media tempatan ke destinasi pelancongan sedia ada dan baru, bagi memberi pendedahan berkenaan produk-produk pelancongan di Malaysia, di samping mendapatkan kerjasama mereka untuk menulis artikel-artikel pelancongan berkenaan destinasi-destinasi yang telah dilawati. Mengenai peruntukan, kementerian saya telah menyediakan peruntukan di bawah Rancangan Malaysia Kelapan sebanyak RM1.0 juta bagi projek pembangunan pusat kelip- kelip Kampung Kuantan dan juga RM3.4 juta untuk Taman Alam iaitu bagi pembinaan jeti pusat maklumat pelancongan EIC dan juga landskap. Kemudahan ini diharap dapat memberi keselesaan kepada pelancong-pelancong yang melawat kawasan-kawasan kelip- kelip. Tuan Yang di-Pertua, Yang Berhormat bagi Silam telah meminta Yang Berhormat Menteri Kebudayaan, Kesenian dan Pelancongan menyokong sekiranya terdapat cadangan untuk menghidupkan semula Feri Malaysia atau Cruise Muhibah di antara.... Tuan Mohamed Sayuti bin Said: [Bangun]. Tuan Yang di-Pertua: Ada yang bangun, Yang Berhormat. Datuk Fu Ah Kiow: ...... Semenanjung dengan Sabah dan Sarawak. Tuan Mohamed Sayuti bin Said: Terima kasih Tuan Yang di-Pertua dan terima kasih Yang Berhormat Timbalan Menteri. Mengenai dengan promosi pelancongan di Kuala Selangor khasnya yang mana setiap kali persidangan saya menyatakan bahawa Kuala Selangor merupakan salah satu destinasi pelancongan terutama kelip-kelip, yang mana mungkin di antara Ahli-ahli Parlimen ini belum melihat bagaimana keunikan kelip-kelip di Kuala Selangor. Jadi, saya selaku wakil rakyat di kawasan sana, kalau ingin untuk melihat selepas ini kita boleh bincang di luar. Bagaimana pun saya ucap terima kasih di atas peruntukan yang diberikan sebab Kuala Selangor merupakan salah satu daripada beberapa perkara.